Συνεχίζοντας τις επιτυχημένες προβολές το κινηματογραφικό ντοκιμαντέρ **Ταξίδι Πνοής** που ξετυλίγει με ιδιαίτερο και δημιουργικό τρόπο την σπουδαία καλλιτεχνική διαδρομή του σκηνοθέτη και ηθοποιού Γιώργου Μεσσάλα σε σκηνοθεσία Χρήστου Ν. Καρακάση**,** θα πραγματοποιηθεί στο επίσημο διαγωνιστικό πρόγραμμα του Διεθνούς Φεστιβάλ Ντοκιμαντέρ Ιεράπετρας 06/08/2019 αίθουσα Τζαμί, Εσωτερική Αίθουσα και ώρα 15:30. Και 07/08/2019 Παχειά Άμμος Τελωνείο 15:30 Οι θεατές θα έχουν την ευκαιρία να απολαύσουν ένα έργο με ανθρωποκεντρική προσέγγιση για το θέατρο και τους λειτουργούς του. Η ταινία ξεφεύγει από τα συνήθη πορτραίτα και εμβαθύνει στον εσωτερικό κόσμο της τέχνης, πλαισιωμένη από κείμενα και μουσική σένσουαλ όπερας, σε σύνθεση και ερμηνεία Βασιλικής Κάππα, κορυφώνει τη συναισθηματική ένταση αποκαλύπτοντας καρέ καρέ τη ζωή και τον ψυχισμό του πρωταγωνιστή. Την ταινία πλαισιώνουν αριστοτεχνικά οι αφηγήσεις ανθρώπων που έζησαν από κοντά τη διαδρομή του καλλιτέχνη.

**Σκηνοθετικό Σημείωμα**

Η κινηματογράφηση διήρκησε ενάμισι χρόνο ολοκληρώνοντας αβίαστα τη σεναριακή φόρμα και αφήνοντας τις ιδέες και τους συσχετισμούς να ωριμάσουν προκειμένου να αποτυπωθεί στην οθόνη η βαθύτερη εσάνς της σκηνοθετικής πρόθεσης και να συνδυαστεί με τα πολύτιμα στιγμιότυπα του ψηφιοποιημένου υλικού από παραστάσεις του παρελθόντος, που αποτελούν από μόνα τους ένα ιστορικό αρχείο ανεκτίμητου πλούτου για το ελληνικό θέατρο, με ένα καταιγιστικό μοντάζ να καθηλώνει τον θεατή για ενενήντα λεπτά. Η πιο ελεύθερη φόρμα δημιουργεί συνδετικές σχέσεις με τη μορφή, δίχως η αφήγηση να είναι καταγραφή ή περιγραφή, αλλά καταλύτης και δημιουργική αναπαράσταση. Είμαστε παρόντες, δίχως να παραβιάζουμε τον χώρο της αναγκαίας ζωτικής απόστασης.

**Περίληψη**

Ο Γιώργος Μεσσάλας υπήρξε βοηθός και προσωπικός φίλος μεγάλων θεατρανθρώπων, του Αλέξη Μινωτή και του Αλέξη Σολομού. Το 1973 ίδρυσε το «Μοντέρνο Θέατρο» και σκηνοθέτησε τη σάτιρα του Α. Ουέσκερ «Τα πατατάκια», για πρώτη φορά στην Ελλάδα, ενώ το 1974 σκηνοθέτησε και πρωταγωνίστησε στο έργο «Νύχτα δολοφόνων». Ερμήνευσε κλασικό ρεπερτόριο, ενώ σκηνοθέτησε πάμπολλες παραστάσεις στο Εθνικό Θέατρο, στο Ωδείο Ηρώδου του Αττικού, στον Λυκαβηττό, στο Ελεύθερο Θέατρο, και πραγματοποίησε περιοδείες σε πολλές χώρες του εξωτερικού αλλά και σε όλη τη χώρα. Από το 1992 έως το 2012 στεγάστηκε επαγγελματικά στο θέατρο «Αλκυονίδα. Ευτύχησε να γνωρίσει από κοντά τον Γιώργο Ζαμπέτα, ενώ ήταν στενός φίλος και συνεργάτης της Αλίκης Βουγιουκλάκη.

Οργάνωση παραγωγής Βασιλική Κάππα

Σενάριο –σκηνοθεσία- Φωτογραφία Χρήστος Ν. Καρακάσης

Φωτογραφία –Συμπληρωματικές λήψεις Ορέστης Δούρβας Ορφέας Δούρβας

Μουσική Σύνθεση - Κείμενα - Ερμηνεία Βασιλική Κάππα

Βοηθοί Παραγωγής Μαρία Κάππα, Νίκος Ψαλτάκης

Παραγωγή Κινηματογραφική Εταιρεία Κουίντα

Συνεργάτης-Συμπαραγωγός-Διανομή: Εταιρεία Tickets Tickets

Διάρκεια 90 λεπτά form DCP έγχρωμο

Φεστιβάλ Ντοκιμαντέρ Ιεράπετρας

06/08/2019 αίθουσα Τζαμί, Εσωτερική Αίθουσα και ώρα 15:30

07/08/2019 Παχειά Άμμος: Τελωνείο 15:30